《访鹿田二首》
宋代·苏籀

夕阳红晒稊生粉，晓露凝清栗脱蓬。
乐岁人并庞彘饱，高城地隔马牛风。
禽鼯天籁互鸣啭，林薄山屏竞蔚蓊。
採杞撷芎薪水暇，吾从庞老兴何穷。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。